நடந்தது. இரட்டைத் தீவாந்தர தண்டனை எனக்கு விதிக்கப்பட்டது. அப்பீல் கோர்ட்டிலே சிறைத் தண்டனையாக மாறிற்று அத்தீர்ப்பு. ஆறாண்டு கோவைச் சிறையிலும் கண்ணனூர்ச் சிறையிலும் கொடும்பணி செய்தேன். என் உடல் சலித்தது. ஆயினும் , உள்ளம் ஒருநாளும் தளர்ந்ததில்லை ; சிறைச்சாலையை தவச்சாலையாக நான் கருதினேன் ; கைவருந்த மெய் வருத்தச் செய்த பணிகள் எல்லாம் தாய்நாட்டின் விடுதலைக்காகப் புரிந்த அருந்தவம் என்று எண்ணி உள்ளம் மகிழ்ந்தேன். சிறையில் சிதம்பரனார் இழுத்த செக்கு செல்வச் செழுந்துறையே ! சிறைச்சாலையில் என்னைக் கண்காணித்தவர் பலர்.